stanford-oval/wikipedia huggingface dataset:
เฟซออฟบิวตีไทยแลนด์
ตัวแทนในการประกวดระดับนานาชาติ > เฟซออฟบิวตีอินเตอร์เนชันแนล

บทความหลัก: เฟซออฟบิวตีอินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2024 | วรัญชนา ระดมเล็ก | ขอนแก่น | รองอันดับ 4 |  Fame Hall Garden Hotel Ambassadress  เข้ารอบ 3 คนสุดท้าย - ชุดว่ายน้ำยอดเยี่ยม  เข้ารอบ 3 คนสุดท้าย - ชุดราตรียอดเยี่ยม |
|  2023 | อทิตา พยัคฆ์ | เชียงใหม่ | รองอันดับ 1 | ชุดว่ายน้ำยอดเยี่ยม มิสโฟโต้จีนิค พีเพิ้ลช้อยส์ อวอร์ด MR DIY Choice |
|  2019 | พีรชาดา ขุนรักษ์ | น่าน | เฟซออฟบิวตี้อินเตอร์เนชันแนล 2019 | ชุดว่ายน้ำยอดเยี่ยม พีเพิลช้อยส์ อวอร์ด นางงามยิ้มสวย |
|  2018 | จิณณ์ฐิตา วิไลลักษณ์ | น่าน | เข้ารอบ 20 คนสุดท้าย |  |
|  2017 | ธนิศา ปัญญา  | น่าน | เฟซออฟบิวตี้อินเตอร์เนชันแนล 2017 |  ชุดราตรียอดเยี่ยม |
|  2016 | ชนิดภักตร์ สุรทรัพย์มณี | กรุงเทพมหานคร | ไม่ผ่านเข้ารอบ |  |
|  2015 | วิไล มาบุญ | กรุงเทพมหานคร | ไม่ผ่านเข้ารอบ |  |
|  2014 | ธันย์ชนก เพ็ชรายุทธพันธ์ | กรุงเทพมหานคร | ไม่ผ่านเข้ารอบ |  |
|  2013 | ฝนทิพย์ กลิ่นภักดี | เชียงราย | รองอันดับ 3 |  |
|  2012 | พิมจันทร์ พิชยะสูตร | กรุงเทพมหานคร | รองอันดับ 3 |  |
ตัวแทนในการประกวดระดับนานาชาติ > มิสทัวร์ลิซึมยูนิเวิร์ส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2017 | จิณณ์ฐิตา วิไลลักษณ์ | ร้อยเอ็ด | ไม่ผ่านเข้ารอบ | ขวัญใจช่างภาพ |
ดูเพิ่ม

| --- | --- |
 มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสเอิร์ธไทยแลนด์:  รายชื่อตัวแทนประเทศไทยในงานประกวดความงามนานาชาติ  รายชื่อตัวแทนประเทศไทยในการประกวดชายงามนานาชาติ
แหล่งข้อมูลอื่น

↑  Face of Beauty Thailand 2017 “ปาย ธนิศา ปัญญาภู”[ลิงก์เสีย] . เรียกข้อมูลเมื่อ 22 พฤษภาคม พ.ศ. 2561.
↑  ผู้เข้าสมัค Face of Beauty Thailand 2017 . เรียกข้อมูลเมื่อ 22 พฤษภาคม พ.ศ. 2561.
จังหวัดชล็อนสก์

| จังหวัดชล็อนสก์ Województwo śląskie (โปแลนด์) Silesian Voivodeship (อังกฤษ) |
| --- | --- |
จังหวัด
   ธง ตราอาร์ม

ประเทศ:  โปแลนด์
ศูนย์กลาง: กาตอวิตแซ
พื้นที่
 • ทั้งหมด: 12,333 ตร.กม. (4,762 ตร.ไมล์)
ประชากร
 • ทั้งหมด: 4,615,870 คน
 • ความหนาแน่น: 374 คน/ตร.กม. (970 คน/ตร.ไมล์)
ชล็อนสก์ (โปแลนด์: Śląsk) หรือ ไซลีเชีย (อังกฤษ: Silesia) เป็นจังหวัดทางตอนใต้ของประเทศโปแลนด์ มีเนื้อที่ทั้งหมด 12,333 ตารางกิโลเมตร และมีประชากรทั้งหมด 4,615,870 คน โดยมีเมืองหลักคือกาตอวิตแซ
จังหวัดชล็อนสก์ก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกาตอวิตแซ จังหวัดตแชนสตอคอวา และจังหวัดบีแยลสกอ-เบียวา
วัฒนธรรม และศิลปะ

พิพิธภัณฑ์ศิลปะทางศิลปจุลจิตรกรรม Henryk Jan Dominiak ในตือคือ (โปแลนด์: Muzeum Miniaturowej Sztuki Profesjonalnej Henryk Jan Dominiak w Tychach)
นครและเมือง

จังหวัดชล็อนสก์มี 24 นครและ 47 เมือง โดยรายชื่อเรียงตามจำนวนประชากร ค.ศ. 2019 ดังนี้
| นคร | ชื่อภาษาโปแลนด์ | ประชากร |
| --- | --- | --- |
| กาตอวิตแซ | Katowice | 293,636 |
| ตแชนสตอคอวา | Częstochowa | 221,252 |
| ซอสนอวีแยตส์ | Sosnowiec | 201,121 |
| กลีวิตแซ | Gliwice | 179,154 |
| ซับแช | Zabrze | 172,806 |
| บีแยลสกอ-เบียวา | Bielsko-Biała | 170,953 |
| บือตอม | Bytom | 165,975 |
| รึบญิก | Rybnik | 138,319 |
| รูดาชลอนสกา | Ruda Śląska | 137,624 |
| ตือคือ | Tychy | 127,664 |
| ดอมบรอวากูร์ญิตชา | Dąbrowa Górnicza | 119,800 |
| คอชุฟ | Chorzów | 107,963 |
| ยาวอชนอ | Jaworzno | 91,263 |
| ยัสต์แชมบีแย-ซดรุย | Jastrzębie-Zdrój | 88,808 |
| มึสวอวิตแซ | Mysłowice | 74,515 |
| แชเมียนอวิตแซชลอนสกีแย | Siemianowice Śląskie | 66,963 |
| ชอรือ | Żory | 62,462 |
| แบนจิน | Będzin | 56,624 |
| ปีแยการือชลอนสกีแย | Piekary Śląskie | 55,088 |
| ราชีบุช | Racibórz | 54,778 |
| ชฟีแยนตอควอวิตแซ | Świętochłowice | 49,762 |
| ซาวีแยร์แช | Zawiercie | 49,334 |
| วอจิสวัฟชลอนสกี | Wodzisław Śląski | 47,992 |
| กนูรุฟ | Knurów | 38,310 |
| เมือง | ชื่อภาษาโปแลนด์ | ประชากร |
| --- | --- | --- |
| ตาร์นอฟสกีแยกูรือ | Tarnowskie Góry | 61,422 |
| มีกอวุฟ | Mikołów | 40,898 |
| ตแชคอวิตแซ-แจจิตแซ | Czechowice-Dziedzice | 35,926 |
| แชชึน | Cieszyn | 34,513 |
| มึชกุฟ | Myszków | 31,650 |
| ตแชลัจ | Czeladź | 31,545 |
| ชือวีแยตส์ | Żywiec | 31,194 |
| ตแชร์วียองกา-แลชต์ชือนือ | Czerwionka-Leszczyny | 28,156 |
| ปชต์ชือนา | Pszczyna | 26,804 |
| ลูบลีแญตส์ | Lubliniec | 23,784 |
| วาชิสกากูร์แน | Łaziska Górne | 22,298 |
| รือดูว์ตอวือ | Rydułtowy | 21,616 |
| ออแชแช | Orzesze | 21,043 |
| บีแยรุญ | Bieruń | 19,539 |
| ปึสกอวิตแซ | Pyskowice | 18,432 |
| รัดลิน | Radlin | 17,776 |
| ราจองกุฟ | Radzionków | 16,826 |
| แลญจีนือ | Lędziny | 16,776 |
| อุสตรอญ | Ustroń | 16,073 |
| สกอตซุฟ | Skoczów | 14,385 |
| ปชุฟ | Pszów | 13,896 |
| กวอบุตสก์ | Kłobuck | 12,934 |
| วิสวา | Wisła | 11,132 |
| บลาคุฟญา | Blachownia | 9,545 |
| อีมีแยลิน | Imielin | 9,175 |
| วอยกอวิตแซ | Wojkowice | 8,927 |
| กาแลตือ | Kalety | 8,607 |
| ปอแรมบา | Poręba | 8,525 |
| เมียสแตตช์กอชลอนสกีแย | Miasteczko Śląskie | 7,437 |
| สวัฟกุฟ | Sławków | 7,017 |
| วาซือ | Łazy | 6,811 |
| กอแญตส์ปอล | Koniecpol | 5,910 |
| ชชืร์ก | Szczyrk | 5,734 |
| แชวีแยช | Siewierz | 5,581 |
| กุชญาราชีบอร์สกา | Kuźnia Raciborska | 5,359 |
| ชาร์กี | Żarki | 4,556 |
| กแชปิตแซ | Krzepice | 4,456 |
| วอชญีกี | Woźniki | 4,305 |
| ออกรอแจแญตส์ | Ogrodzieniec | 4,282 |
| สตรูมีแยญ | Strumień | 3,718 |
| ชแชกอชีนือ | Szczekociny | 3,612 |
| ตอแชก | Toszek | 3,600 |
| วีลามอวิตแซ | Wilamowice | 3,100 |
| กอแชกวอวือ | Koziegłowy | 2,245 |
| กชานอวิตแซ | Krzanowice | 2,157 |
| ปิลิตซา | Pilica | 1,936 |
| ซอชญิตซอวิตแซ | Sośnicowice | 1,919 |
เทศมณฑล

จังหวัดชล็อนสก์แบ่งการปกครองออกเป็น 36 เทศมณฑลหรือปอเวียต โดยแบ่งเป็น 19 นครซึ่งมีฐานะเทศมณฑลได้แก่กาตอวิตแซ ตแชนสตอคอวา ซอสนอวีแยตส์ กลีวิตแซ ซับแช บีแยลสกอ-เบียวา บือตอม รึบญิก รูดาชลอนสกา ตือคือ ดอมบรอวากูร์ญิตชา คอชุฟ ยาวอชนอ ยัสต์แชมบีแย-ซดรุย มึสวอวิตแซ แชเมียนอวิตแซชลอนสกีแย ชอรือ ปีแยการือชลอนสกีแย และชฟีแยนตอควอวิตแซ และ 17 เทศมณฑลธรรมดา ดังนี้
| เทศมณฑล | ชื่อภาษาโปแลนด์ | ชื่อภาษาอังกฤษ |
| --- | --- | --- |
| เทศมณฑลกลีวิตแซ | powiat gliwicki | Gliwice County |
| เทศมณฑลกวอบุตสก์ | powiat kłobucki | Kłobuck County |
| เทศมณฑลชือวีแยตส์ | powiat żywiecki | Żywiec County |
| เทศมณฑลแชชึน | powiat cieszyński | Cieszyn County |
| เทศมณฑลซาวีแยร์แช | powiat zawierciański | Zawiercie County |
| เทศมณฑลตแชนสตอคอวา | powiat częstochowski | Częstochowa County |
| เทศมณฑลตาร์นุฟสกีแยกูรือ | powiat tarnogórski | Tarnowskie Góry County |
| เทศมณฑลบีแยรุญ-แลญจีนือ | powiat bieruńsko-lędziński | Bieruń-Lędziny County |
| เทศมณฑลบีแยลสกอ | powiat bielski | Bielsko County |
| เทศมณฑลแบนจิน | powiat będziński | Będzin County |
| เทศมณฑลปชต์ชือนา | powiat pszczyński | Pszczyna County |
| เทศมณฑลมีกอวุฟ | powiat mikołowski | Mikołów County |
| เทศมณฑลมึชกุฟ | powiat myszkowski | Myszków County |
| เทศมณฑลราชีบุช | powiat raciborski | Racibórz County |
| เทศมณฑลรึบญิก | powiat rybnicki | Rybnik County |
| เทศมณฑลลูบลีแญตส์ | powiat lubliniecki | Lubliniec County |
| เทศมณฑลวอจิสวัฟ | powiat wodzisławski | Wodzisław County |
แหล่งข้อมูลอื่น

The Website of Silesia
Województwo Śląskie เก็บถาวร 2010-03-16 ที่ เวย์แบ็กแมชชีน Official website
50°20′00″N 19°00′01″E﻿ / ﻿50.33333°N 19.00028°E﻿ / 50.33333; 19.00028
| ด ค กจังหวัดของประเทศโปแลนด์ |
| --- | --- | --- |
|  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  |
กาตอวิตแซ เมืองหลักของจังหวัด
การตั้งครรภ์

| การตั้งครรภ์ |
| --- | --- |

หญิงตั้งครรภ์ในช่วงไตรสามที่สาม
สาขาวิชา: สูติศาสตร์, การผดุงครรภ์
อาการ: ขาดประจำเดือน, เจ็บเต้านม, คลื่นไส้และอาเจียน, รู้สึกหิว, ปัสสาวะบ่อย
ภาวะแทรกซ้อน: การแท้งบุตร, ความดันโลหิตสูงระหว่างตั้งครรภ์, โรคเบาหวานขณะตั้งครรภ์, โลหิตจางจากการขาดธาตุเหล็ก, คลื่นไส้และอาเจียนอย่างรุนแรง
ระยะดำเนินโรค: ประมาณ 40 สัปดาห์นับตั้งแต่ประจำเดือนครั้งสุดท้าย (38 สัปดาห์หลังปฏิสนธิ)
สาเหตุ: การร่วมเพศ, เทคโนโลยีช่วยการเจริญพันธุ์
วิธีวินิจฉัย: ชุดทดสอบการตั้งครรภ์
การป้องกัน: การคุมกำเนิด (รวมการรับประทานยาคุมกาเนิดฉุกเฉิน)
การรักษา: การฝากครรภ์, การทำแท้ง
ยา: กรดโฟลิก, ยาเสริมธาตุเหล็ก
ความชุก: 213 ล้าน (2012)
การเสียชีวิต:  230,600 (2016)
การตั้งครรภ์ คือ การเจริญของลูกตั้งแต่หนึ่ง ที่เรียก เอ็มบริโอหรือทารกในครรภ์ ในมดลูกของหญิง เป็นชื่อสามัญของการตั้งครรภ์ในมนุษย์ การตั้งครรภ์แฝดเกี่ยวข้องกับการมีเอ็มบริโอหรือตัวอ่อนมากกว่าหนึ่งในการตั้งครรภ์ครั้งเดียว เช่น ฝาแฝด การร่วมเพศหรือเทคโนโลยีช่วยเจริญพันธุ์ทำให้เกิดการเริ่มตั้งท้อง การคลอดปกติเกิดราว 38 สัปดาห์หลังการเริ่มตั้งท้อง หรือ 40 สัปดาห์หลังเริ่มระยะมีประจำเดือนปกติครั้งสุดท้ายในหญิงซึ่งมีความยาวรอบประจำเดือนสี่สัปดาห์
เอ็มบริโอเป็นลูกที่กำลังเจริญในช่วง 8 สัปดาห์แรกหลังเริ่มตั้งท้อง จากนั้นใช้คำว่า ทารกในครรภ์ จนกระทั่งคลอด นิยามทางการแพทย์หรือกฎหมายของหลายสังคมมีว่า การตั้งครรภ์ของมนุษย์แบ่งเป็น 3 ไตรมาสเพื่อง่ายต่อการอ้างอิงช่วงการเจริญก่อนเกิด ไตรมาสแรกมีความเสี่ยงการแท้งเอง (การตายธรรมชาติของตัวอ่อนหรือทารกในครรภ์) สูงสุด ในไตรมาสที่สองเริ่มเฝ้าสังเกตและวินิจฉัยการเจริญของทารกในครรภ์ได้ง่ายขึ้น ไตรมาสที่สามมีการเจริญของทารกในครรภ์เพิ่มและการเจริญของแหล่งสะสมไขมันของทารกในครรภ์ จุดความอยู่รอดได้ของทารกในครรภ์ (point of fetal viability) หรือจุดเวลาที่ทารกในครรภ์สามารถดำรงชีวิตได้นอกมดลูก ปกติตรงกับปลายไตรมาสที่ 2 หรือต้นไตรมาสที่ 3 ทารกที่คลอดก่อนจุดนี้มีความเสี่ยงสูงต่อภาวะทางการแพทย์หรือตาย
ในสหรัฐอเมริกาและสหราชอาณาจักร 40% ของการตั้งครรภ์เป็นการตั้งครรภ์ที่ไม่ได้ตั้งใจ และระหว่าง 25% ถึง 50% ของการตั้งครรภ์ที่ไม่ได้ตั้งใจเหล่านี้เป็นการตั้งครรภ์ไม่พึงประสงค์ ในการตั้งครรภ์ไม่พึงประสงค์ที่เกิดในสหรัฐอเมริกา หญิง 60% ใช้การคุมกำเนิดระหว่างเดือนที่เกิดการตั้งครรภ์
อภิธานศัพท์

ศัพท์ทางวิทยาศาสตร์หนึ่งของภาวะการตั้งครรภ์ คือ gravidity เป็นภาษาละติน แปลว่า "หนัก" และบ้างเรียกหญิงตั้งครรภ์ว่า หญิงมีครรภ์ (gravida) ในทำนองเดียวกัน คำว่า ภาวะเคยคลอด (parity, ย่อว่า "para") ใช้สำหรับจำนวนครั้งที่หญิงคนหนึ่งคลอดบุตร โดยนับฝาแฝดและการคลอดแฝดอื่นเป็นการตั้งครรภ์หนึ่งครั้ง และปกตินับรวมการตายคลอดด้วย ในทางการแพทย์ หญิงที่ไม่เคยตั้งครรภ์ เรียก หญิงไม่เคยตั้งครรภ์ (nulligravida) ส่วนหญิงที่ตั้งครรภ์เป็นครั้งแรกจะเรียก หญิงมีครรภ์แรก (primigravida) และผู้หญิงที่ตั้งครรภ์หลังจากนั้น เรียก หญิงมีครรภ์หลายครั้ง (multigravida หรือ multiparous) ฉะนั้น ระหว่างการตั้งครรภ์ครั้งที่สอง อาจอธิบายหญิงคนหนึ่งว่า gravida 2, para 1 และเมื่อคลอดมีชีพว่า gravida 2, para 2 การตั้งครรภ์ที่กำลังดำเนินอยู่ ตลอดจนการแท้ง การแท้งเองหรือการตายคลอดทำให้ค่าภาวะเคยคลอดน้อยกว่าจำนวนหญิงมีครรภ์ (gravida number) ในกรณีฝาแฝด แฝดสาม ฯลฯ จำนวนหญิงมีครรภ์และค่าภาวะเคยคลอดเพิ่มเพียงหนึ่งเท่านั้น หญิงที่ไม่เคยตั้งครรภ์โดยมีอายุครรภ์เกิน 20 สัปดาห์ เรียก ไม่เคยคลอด (nulliparous)
สรีรวิทยา > การเริ่มต้น

เหตุการณ์ที่ใช้กำหนดการเริ่มตั้งครรภ์ที่ใช้มากที่สุดคือวันแรกของระยะมีประจำเดือนปกติครั้งสุดท้ายของหญิงนั้น และอายุทารกในครรภ์ที่เรียก อายุครรภ์ ทางเลือกนี้เป็นผลจากไม่มีวิธีที่สะดวกในการรับรู้เวลาที่ไข่ที่ปฏิสนธิฝังตัวในผนังมดลูก ในกรณีการปฏิสนธินอกกาย อายุครรภ์คำนวณได้จากวันที่ดึงเซลล์ไข่ออกมา + 14 วัน
ร่างกายหญิงยังผ่านการเปลี่ยนแปลงเพื่อเตรียมการปฏิสนธิที่กำลังเกิดขึ้นตั้งแต่เริ่มระยะมีประจำเดือนก่อนแล้ว รวมถึงการเพิ่มขึ้นของฮอร์โมนกระตุ้นถุงน้อย (follicle stimulating hormone) ซึ่งกระตุ้นการสร้างถุงน้อย และการสร้างเซลล์ไข่ตามลำดับ เพื่อให้ได้เซลล์ไข่ที่เจริญเต็มที่ หรือคือเซลล์สืบพันธุ์เพศหญิง การปฏิสนธิคือเหตุการณ์ที่เซลล์ไข่รวมกับเซลล์สืบพันธุ์เพศชาย คือ ตัวอสุจิ หลังจุดปฏิสนธิ ผลิตภัณฑ์ของเซลล์สืบพันธุ์เพศหญิงและชายที่รวมกันเรียก ไซโกตหรือไข่ที่ปฏิสนธิแล้ว การรวมเซลล์สืบพันธุ์เพศชายและหญิงปกติเกิดขึ้นหลังการร่วมเพศ ซึ่งเป็นผลให้เกิดการตั้งครรภ์เกิดเอง แต่ยังเกิดได้จากเทคโนโลยีช่วยเจริญพันธุ์ เช่น การใส่เชื้ออสุจิเทียมและการปฏิสนธินอกกาย ซึ่งอาจทำโดยเป็นทางเลือกสมัครใจหรือเนื่องจากเป็นหมัน
บ้างใช้เหตุการณ์ปฏิสนธิเป็นเครื่องหมายเริ่มต้นการตั้งครรภ์ ซึ่งอายุที่ได้เรียก อายุการปฏิสนธิ (fertilization age) และเป็นทางเลือกของอายุครรภ์ ปกติการปฏิสนธิเกิดราวสองสัปดาห์ก่อนระยะมีประจำเดือนที่คาดหมายครั้งถัดไปของหญิงนั้น หรือหากไม่ทราบวันในกรณีปัจเจก ที่ใช้บ่อยคือบวก 14 วันเข้ากับอายุการปฏิสนธิเพื่อหาอายุครรภ์ และกลับกัน
สรีรวิทยา > การพัฒนาการของตัวอ่อนและทารกในครรภ์

เมื่ออสุจิและเซลล์ไข่ถูกเข้ามามาในรังไข่ ข้างใดข้างหนึ่งของผู้หญิงแล้ว เมื่อรวมกันแล้วในท่อรังไข่  ไข่ที่เรารู้จักกันจะอยู่ในรูปของ zygote จะเดินทางเคลื่อนตัวไปยังมดลูก เป็นการเดินทางที่ใช้เวลานานกว่าหนึ่งสัปดาห์กว่าจะสมบูรณ์ เซลล์จะเริ่มแบ่งตัวภายใน 24 ถึง 36 ชั่วโมงหลังจากที่อสุจิและไข่มารวมกัน. เซลล์แบ่งตัวอย่างต่อเนื่องในอัตราที่รวดเร็วและเซลล์ที่พัฒนาที่เรารู้กันในรูปตัวอ่อน (blastocyst). ตัวอ่อนนี้จะมาถึงมดลูกและฝังตัวยึดติดกับผนังมดลูก ขั้นตอนนี้เราเรียกว่า การฝังตัว (implantation)
การพัฒนาของเซลล์ที่จะกลายมาเป็นทารกเรียกว่า embryogenesis ในช่วงแรกจะอยู่ใน 10 สัปดาห์ของการตั้งครรภ์ ในช่วงเวลานี้, เซลล์จะเริ่มแยกระบบต่าง ๆ ของร่างกาย มีการสร้างพื้นฐานของอวัยวะ, ร่างกายและระบบประสาท. ในช่วงท้ายของตัวอ่อนนั้นจะเริ่มมีมือ,ตา,ปากและหูเริ่มเป็นรูปเป็นร่างขึ้น ในช่วงเวลานี้ มีการพัฒนาโครงสร้างที่สำคัญที่จะใช้ดูแลตัวเอ็มบริโอ, รวมทั้ง รก (placenta)และ สายสะดือ (umbilical cord) รกนั้นจะเชื่อมกับผนังมดลูกเพื่อให้ตัวเอ็มบริโอได้ดูดซึมอาหาร รวมถึงการกำจัดของเสีย และแลกเปลี่ยนก๊าซผ่านทางเลือดของแม่ สายสะดือ คือสายเชื่อมต่อระหว่างรกกับตัวเอ็มบริโอหรือทารกในครรภ์
หลังจากอายุครรรภ์ 10 สัปดาห์, เอ็มบริโอได้กลายเป็นทารกแทนแล้วนั้น นี่คือจุดเริ่มต้นทารกในครรภ์, ความเสี่ยงในการแท้งหรือการคลอดก่อนกำหนดจะลดลงอย่างรวดเร็ว, เมื่อเติบโตจากเอ็มบริโอเป็นทารกจะมีขนาดความยาวประมาณ 30 มิลลิเมตร (1.2 นิ้ว) , เรามองเห็นหัวใจทารกจากการอัลตราซาวนด์  ดูความเคลื่อนไหว และพัฒนาการต่าง ๆในระหว่างการตั้งครรภ์ของทารก, รวมไปถึงระบบของร่างกายและโครงสร้างในช่วงต้นที่ตัวอ่อนพัฒนาเป็นทารก. อวัยวะเพศจะเริ่มปรากฏขึ้นในเดือนที่ 3 ของของการตั้งครรภ์  ทารกในครรภ์ยังคงเติบโตทั้งน้ำหนักและขนาดตัว, แม้ว่าการเติบโตทางกายนั้นหลัก ๆ จะอยู่ในช่วงสัปดาห์สุดท้ายของการตั้งครรภ์
การทำงานของสมอง มีการตรวจพบได้ในระหว่างช่วงสัปดาห์ที่ 5 และ สัปดาห์ที่ 6 ของการตั้งครรภ์, แม้ว่านี่จะเป็นการพิจารณาแบบดั่งเดิมเกี่ยวกับการทำงานของระบบประสาทเป็นจุดกำเนิดของระบบความคิด เป็นสิ่งที่ต้องพัฒนามากต่อไปของการตั้งครรภ์ ระบบประสาทเริ่มต้นที่สัปดาห์ที่ 17 , และไปสัปดาห์ที่ 28 ระบบประสาทจะเริ่มพัฒนาทวีคูณไปจนถึง 3-4 เดือนหลังจากทารกเกิด
เอ็มบริโอ 4 สัปดาห์หลังจากปฏิสนธิ
ทารกในครรภ์ 8 สัปดาห์หลังจากปฏิสนธิ
ทารกในครรภ์ at 18 สัปดาห์หลังจากปฏิสนธิ
ทารกในครรภ์ at 38 สัปดาห์หลังจากปฏิสนธิ
ความสัมพันธ์ขนาดครรภ์ 1 เดือน (ภาพอย่างง่าย)
ความสัมพันธ์ขนาดครรภ์ 3 เดือน (ภาพอย่างง่าย)
ความสัมพันธ์ขนาดครรภ์ 5 เดือน (ภาพอย่างง่าย)
ความสัมพันธ์ขนาดครรภ์ 9 เดือน (ภาพอย่างง่าย)
สรีรวิทยา > การเปลี่ยนแปลงของมารดา

ในระหว่างตั้งครรภ์ผู้หญิงจะต้องมีการเปลี่ยนแปลงทางสรีระวิทยา (physiological) มากมาย ซึ่งเป็นเรื่องปกติ รวมไปถึงหัวใจและหลอดเลือด(cardiovascular) , โลหิตวิทยา (hematologic), ระบบการเผาผลาญ (metabolic), ไต (renal) และระบบทางเดินหายใจ (respiratory) การเปลี่ยนแปลงเหล่านี้สำคัญอย่างมากในกรณีที่มีภาวะโรคแทรกซ้อน ร่างกายจะต้องเปลี่ยนทั้งสรีระวิทยาและร่างกายจะต้องรักษาความสมดุลกลไกของร่างกายไว้ให้คงที่เพื่อเตรียมไว้ให้ทารกระหว่างตั้งครรภ์ การเพิ่มขึ้นของระดับน้ำตาลในเลือด, การหายใจและระดับการเต้นของหัวใจ  ระดับฮอร์โมนที่เพิ่มขึ้นอย่างต่อเนื่องตลอดการตั้งครรภ์  มีการระงับการทำงานของแกนการประสานงานระบบประสาท (hypothalamic axis) และการมาของรอบประจำเดือน
ทารกเมื่อยู่ในครรภ์ของหญิงตั้งครรภ์แล้วจะดูเหมือนเป็นการปลูกถ่ายสิ่งมีชีวิต (allograft) ได้เสร็จสมบูรณ์แต่ก็ดูเหมือนเป็นสิ่งผิดปกติของหญิงตั้งครรภ์ เพราะมีความแตกต่างทางพันธุ์กรรมจากผู้หญิง เหตุผลหลัก ๆ ก็คือ เมื่อการตั้งครรภ์สำเร็จแล้วระบบภูมิคุ้มกันของแม่จะมีความทนทานมากขึ้นในระหว่างตั้งครรภ์  ระบบภูมิคุ้มกันที่เพิ่มขึ้นมากในการตั้งครรภ์นี้อาจจะทำให้ร่างกายอ่อนแอและเกิดความรุนแรงของโรคติดเชื่อ (infectious diseases) บางชนิด
การตั้งครรภ์จะแบ่งออกเป็น 3 ช่วง หรือ 3 ไตรมาส, ในแต่ละไตรมาสเวลาประมาณ 3 เดือน .  สูตินรีแพทย์กำหนดแต่ละไตรมาสเป็นเวลา 14 สัปดาห์,รวมทั้งหมด 42 สัปดาห์,แม้ว่าเฉลี่ยเวลาตั้งครรภ์จริงจะอยู่ที่ 40 สัปดาห์ก็ตาม ไม่มีกฏที่เคร่งครัดอะไรกับอาการที่แตกต่างออกไปจากนี้ ซึ่งจะเป็นประโยชน์ในการอธิบายในโอกาสต่อไป
สรีรวิทยา > การเปลี่ยนแปลงของมารดา > ไตรมาสแรก

Minute ventilation จะเพิ่มขึ้น 40% ในไตรมาสแรก. ครรภ์จะโตขึ้นเท่าลูกมะนาวในช่วง 8 สัปดาห์ อาการและลำบากของการตั้งครรภ์หลาย ๆ อย่างจะปรากฏขึ้นในไตรมาสแรก (symptoms and discomforts of pregnancy) ซึ่งจะอธิบายในส่วนต่อมา
สรีรวิทยา > การเปลี่ยนแปลงของมารดา > ไตรมาสที่สอง

สัปดาห์ที่ 13 ถึง 28 ของการตั้งครรภ์จะเรียกว่าไตรมาส 2 ผู้หญิงส่วนใหญ่จะเริ่มชีวิตชีวาในช่วงนี้, อาการวิงเวียนในตอนเช้าและอาการเจ็บป่วยจะค่อย ๆ จางหายไป เมื่อมีทารกแล้วมดลูกสามารถโตได้ถึง 20 เท่าจากขนาดปกติในระหว่างตั้งครรภ์
แม้ว่าทารกเริ่มจะมีการเคลื่อนไหวและใช้เวลากับการสร้างอวัยวะต่าง ๆ ของร่างกายในช่วงไตรมาสแรก ในไตรมาสที่สองทารกจะเริ่มมีเคลื่อนไหวที่เรียกได้ว่า "รวดเร็วขึ้น", จนรู้สึกได้  ซึ่งมักจะเริ่มรู้สึกถึงการเคลื่อนไหวของทารกในเดือนที่สี่, และรู้สึกมากขึ้นเป็นพิเศษในช่วงสัปดาห์ที่ 20 ถึง 21หรือหญิงที่เคยตั้งครรภ์มาก่อนจะรู้สึกได้ในสัปดาห์ที่ 19  แต่มันก็เป็นเรื่องธรรมดาที่หญิงตั้งครรภ์บางคนจะไม่รู้สึกถึงการเคลื่อนไหวของทารกจนกระทั่งเวลาผ่านมา ในช่วงไตรมาสที่ 2, หญิงตั้งครรภ์ส่วนใหญ่จะเริ่มสวมชุดคลุมท้อง
สรีรวิทยา > การเปลี่ยนแปลงของมารดา > ไตรมาสที่สาม

น้ำหนักที่จะขึ้นในไตรมาสสุดท้ายนี้ ซึ่งเป็นน้ำหนักที่ขึ้นมากที่สุดในตลอดการตั้งครรภ์. ท้องของหญิงตั้งครรภ์เริ่มลดเนื่องมาจากทารกเริ่มเคลื่อนต่ำลงตำแหน่งที่พร้อมสำหรับการเกิด ในช่วงไตรมาสที่สอง, ช่องท้องของหญิงตั้งครรภ์จะอยู่ในสภาพที่ตั้งออกมามาก แต่ในช่วงไตรมาสที่สามจะเคลื่อนตัวลงมาค่อนข้างต่ำ และท้องผู้หญิงสามารถสามารถยกขึ้นและลงได้ ทารกในครรภ์สามารถเคลื่อนไหวย้ายไปมาได้จนแม่รู้สึกได้  การเคลื่อนไหวของทารกที่แข็งแรงรวดเร็วจนทำให้เกิดความเจ็บปวดกับหญิงตั้งครรภ์ได้ สะดือ (navel)ของหญิงตั้งครรภ์อาจจะนูนขึ้นได้เนื่องจากการขยายช่องท้อง(abdomen)ของเธอ
ส่วนที่กว้างที่สุดของศีรษะ (Head engagement) ของทารกในครรภ์นำศีรษะลง (cephalic presentation), การหายใจจะช่วยบรรเทาความดันของช่องท้องส่วนบนได้  นอกจากนี้ยังบรรเทาความรุนแรงของกระเพาะปัสสวะที่มีขนาดเล็กลง และเพิ่มความดันในอุ้งเชิงกรานและทวารหนัก
ในช่วงไตรมาสที่สาม กิจกรรมและตำแหน่งการนอนของมารดาอาจมีผลต่อการเจริญเติบโตของทารกในครรภ์อันเนื่องมาจากระบบการหมุนเวียนของเลือดมีพื้นที่จำกัด ตัวอย่างเช่น มดลูกในครรภ์ที่มีการขยายตัวขึ้นมีผลการไหลเวียนของโลหิตโดยมีการบีบการทำงานของหลอดเลือดดำ (vena cava) ลดต่ำลง, โดยการนอนตะแคงตำแหน่งด้านซ้ายปรากฏว่าสามารถให้ออกซิเจนสู่ทารกได้ดีกว่า.
สรีรวิทยา > ระยะเวลา > ทารกที่คลอดก่อนกำหนดและทารกที่อายุครรภ์เกินกำหนด

การตั้งครรภ์ที่ถือว่า "ครบกำหนด" หมายถึงอายุครรภ์ 37 สัปดาห์จึงจะถือว่าสมบูรณ์ (ซึ่งจะถือว่าอยู่ในช่วงจากสัปดาห์ที่ 37 ไปสัปดาห์ที่ 38 ของการตั้งครรภ์), แต่น้อยกว่า 42 สัปดาห์ของอายุครรภ์ (การเปลี่ยนแปลงในสัปดาห์ที่ 42 ไปยังสัปดาห์ที่ 43 ของการตั้งครรภ์ หรือระหว่าง 259 ถึง 294 วันนับจากประจำเดือนครั้งสุดท้าย) วิทยาลัยสูตินารีแพทย์ในสหรัฐอเมริกา (American College of Obstetricians and Gynecologists) ได้แนะนำช่วงระยะของการตั้งครรภ์แบ่งออกเป็น
ระยะแรก (Early Term): ช่วงระหว่าง 37 สัปดาห์ 0 วันและ 38 สัปดาห์ 6 วันของอายุครรภ์ (gestational age)
ระยะครบกำหนด (Full Term): ช่วงระหว่าง 39 สัปดาห์ 0 วันและ 40 สัปดาห์ 6 วัน ของอายุครรภ์
ระยะตอนปลาย (Late Term): ช่วงระหว่าง 41 สัปดาห์ 0 วันและ 41 สัปดาห์ 6 วันของอายุครรภ์
เหตุการณ์ที่จะพิจารณาให้คลอดก่อนกำหนด (preterm) ที่อายุครรภ์จะครบ 37 สัปดาห์ (359 วัน) และเหตุการณ์ที่จะพิจารณาให้คลอดเมื่ออายุครรภ์เกินกำหนด (postterm) ก็คือ เมื่ออายุครรภ์เกินจาก 42 สัปดาห์ (294 วัน) เมื่อการมีตั้งครรภ์เกินกว่า 42 สัปดาห์ (294 วัน) มีความเสี่ยงและภาวะแทรกซ้อนที่จะเกิดขึ้นกับหญิงตั้งครรภ์และทารกในครรภ์เพิ่มขึ้น. ดังนั้นการตั้งครรภ์ที่ไม่ซับซ้อน, สูตินารีแพทย์มักจะกำหนดเวลาให้คลอด (induce labour) ในช่วงสัปดาห์ที่ 41 ถึง 42
การคลอดก่อน 39 สัปดาห์โดยการผ่าตัดนั้น (Caesarean section), แม้จะพิจารณาแล้วถือว่า "ครบกำหนด" ผลของมันก็คือการเพิ่มความเสี่ยงของภาวะแทรกซ้อนและการเสียชีวิตของทารกก่อนที่ทารกจะเจริญเติบโตเต็มที่ เมื่อไม่มีความจำเป็นทางการแพทย์จริง ๆ เพราะว่านี่จะเป็นปัจจัยที่รวมไปถึงจะทำให้ปอดของทารกทำงานไม่เต็มที่, มีการติดเชื้อเนื่องจากระบบภูมิคุ้มกันทารกยังไม่แข็งแรง, ปัญหาในการให้อาหารเนื่องจากสมองทารกพัฒนาการช้า, และโรคดีซ่าน (jaundice) ที่ทำให้เด็กตัวเหลือง ตาเหลืองเนื่องจากตับยังไม่สามารถพัฒนาหรือทำงานได้อย่างเต็มที่ บางโรงพยาบาลในประเทศสหรัฐอเมริกาได้มีการตั้งข้อสังเกตว่ามีการเพิ่มขึ้นของจำนวนผู้ป่วยหนัก (neonatal intensive care unit) ที่เป็นทารกแรกเกิดอย่างมีนัยสำคัญ หญิงตั้งครรภ์เมื่อถึงเวลาที่ครบกำหนดคลอดแล้วเพื่อความสะดวกและที่จะลดขั้นตอนเหตุผลต่าง ๆ ที่ไม่ได้มาจากแพทย์.  ภาวะแทรกซ้อนที่เกิดมาจากการผ่าคลอดซึ่งจะพบได้บ่อยในอัตราการเกิด
เมื่อไม่นานมานี้วงการการแพทย์มีงานวิจัยที่ให้ความสำคัญกับคำศัพท์เฉพาะในการคลอดก่อนกำหนด (preterm) และ การคลอดอายุครรภ์เกิดกำหนด (postterm) ทารกยังโตไม่เต็มที่ (premature) และ ทารกคลอดเกินกำหนด (postmature). การคลอดก่อนกำหนดและการคลอดเมื่ออายุครรภ์เกิดกำหนดมีความชัดเจนดังที่กล่าวไว้ด้านบน, ในภาวะที่ทารกยังโตไม่เต็มที่และทารกที่คลอดก่อนกำหนดแสดงให้เห็นถึงพัฒนาการที่ความสัมพันธ์อย่างมากกับขนาดทารกและขั้นตอนการเจริญเติบโตในช่วงระหว่างการตั้งครรภ์
สรีรวิทยา > การคลอดบุตร

บทความหลัก: Childbirth
การคลอดบุตรคือ กระบวนการที่ทารกกำลังจะถือกำเนิดขึ้น
ผู้หญิงเมื่อพิจารณาว่าจะคลอดเมื่อเธอรู้สึกได้ว่ามดลูกได้บีบตัว ซึ่งอาการนี้จะมาพร้อมกับปากมดลูกมีการเปลี่ยนแปลง (ปากมดลูกเปิด) – แรกเริ่มปากมดลูกบางลงและเปิดขยายออก ขณะที่คลอดบุตรถือเป็นประสบการณ์อย่างที่รู้กันดีว่าเป็นความเจ็บปวด แต่หญิงตั้งครรภ์บางคนก็มีรายงานว่าไม่เจ็บปวด ในขณะที่บางคนก็พยายามจะช่วยหาทาเร่งเพื่อจะได้คลอดเร็วขึ้นและลดความรู้สึกตื่นเต้น การเกิดส่วนใหญ่จะเกิดจากการคลอดธรรมชาติที่ทารกออกมาจากปากมดลูก แต่บางครั้งในกรณีที่เกิดภาวะแทรกซ้อนและหญิงตั้งครรภ์เกิดความทรมานจนทำให้เกิดการผ่าตัดคลอด (cesarean section)
ในช่วงเวลาทันทีหลังจากคลอด, ทั้งแม่ละลูกฮอร์โมนมีความเกี่ยวพันกัน แม่หลั่งสารฮอร์โมน (oxytocin เป็นฮอร์โมนออกฤทธิ์ที่มดลูกซึ่งช่วยให้มดลูกหดตัวและกระตุ้นการเกิดน้ำนม), ฮอร์โมนนี้ก็ยังจะถูกสร้างอยู่เรื่อยๆ เมื่ออยู่ในระหว่างให้นมบุตร (breastfeeding)  จากผลการศึกษาว่าการสัมผัสกันทางผิวหนังระหว่างแม่และลูกน้อยแรกเกิดของเธอทันทีนั้นจะเกิดประโยชน์กับทั้งแม่และลูกน้อย  การตรวจสอบจากองค์การอนามัยโลก (World Health Organization) การกอดหรือการสัมผัสจากมารดาหลังคลอดจะช่วยลดอาการที่ทารกแรกเกิดร้องไห้ได้, จะช่วยพัฒนาความสัมพันธ์ระหว่างแม่และทารกให้ดีขึ้น และช่วยแม่ให้นมลูกได้สำเร็จ  พวกเค้าแนะนำเกี่ยวกับเด็กแรกเกิด (neonates) ว่าควรจะอนุญาตให้แม่อยู่กับลูกครั้งแรกสองชั่วโมงหลังจากคลอดเพื่อให้เกิดความผูกพัน ในช่วงเวลานี้ทั้งแม่และทารกน้อยมีแนวโน้มที่จะช่วยเพิ่มความพร้อมในช่วงเวลาต่อจากนี้ไปของทารก
สรีรวิทยา > ช่วงเวลาหลังคลอด

ช่วงเวลาหลังคลอดเกิดขึ้นทันทีหลังจากทารกคลอดออกมาจากครรภ์มารดาและขยายเวลาต่ออีกประมาณหกสัปดาห์ ช่วงเวลานี้ร่างกายของแม่จะเริ่มกลับไปเหมือนกับช่วงก่อนคลอดรวมไปถึงฮอร์โมนและการเปลี่ยนแปลงขนาดของมดลูกอีกด้วย
การวินิจฉัย

การเริ่มต้นตั้งครรภ์จะทราบได้โดยการตรวจพบจากอาการอย่างใดอย่างหนึ่งขึ้นอยู่กับอาการของหญิงตั้งครรภ์เองหรือโดยใช้เครื่องทดสอบทางการแพทย์ ประมาณการได้ว่าผู้หญิง 1 ใน 475 อยู่ที่ 20 สัปดาห์ และผู้หญิง 1 ใน 2,500 คนจะคลอด, หญิงเหล่านั้นปฏิเสธที่จะยอมรับว่าพวกเขากำลังตั้งครรภ์ซึ่งเรียกว่า การปฏิเสธของการตั้งครรภ์ (denial of pregnancy) มีหญิงบางคนที่ไม่ได้ตั้งครรภ์แต่ผู้หญิงเหล่านั้นมั่นใจว่ามีการตั้งครรภ์เนื่องจากมีบางอย่างเปลี่ยนแปลงทางกายภาพ ภาวะนี้เรียกได้ว่าการตั้งท้องเที่ยม (pseudocyesis)